kalixlouiis/myanmar-wikipedia-corpus huggingface dataset:
အစိုးရသည် မြန်မာပြည်သူလူထုကို ပိုမိုပေါင်းစည်းနိုင်စေရန် နေထိုင်ရေးပြဿနာများကို ကိုင်တွယ်ဖြေရှင်းခဲ့သည်။
ကိုးကား ပြင်ပလင့်ခ်များ မြန်မာနိုင်ငံဆိုင်ရာ သံရုံး၊ ရီယာ့ဒ်မြို့ မြန်မာ ဆော်ဒီ *။
Antz သည် ၁၉၉၈ ခုနှစ်က ထုတ်လုပ်သော အမေရိကန် အန်နီမေးရှင်းရုပ်ရှင်ဖြစ်သည်။
DreamWorks Animation နှင့် Pacific Data Images မှ ထုတ်လုပ်ပြီး ဒါရိုက်တာ အဲရစ် ဒါနယ်နှင့် တင် ဂျွန်ဆင် မှ ရိုက်ကူးခဲ့သည်။
သရုပ်ဆောင်များနှင့် ဇာတ်ကောင်များ ဇက်ဒ် မာရီယန်-၄၁၉၅ "ဇက်ဒ်" (Z Marion-4195 "Z") အဖြစ် ဝူဒီ အလန် General Mandible အဖြစ် Gene Hackman မင်းသမီး ဘာလာ (Princess Bala) အဖြစ် ရှရွန် စတုန်း တပ်ကြပ် ဝီဗာ (Corporal Weaver) အဖြစ် ဆီဗက်စတာ စတားလုံး အသတေကာ (Azteca) အဖြစ် ဂျန်နီဖာ လိုပက်ဇ် Colonel Cutter အဖြစ် Christopher Walken Staff Sergeant Barbatus အဖြစ် ဒန်နီ ဂလိုဗာ ပုရွက်ဆိတ်ဘုရင်မ (Queen Ant) အဖြစ် အန်း ဘန်ခရော့ဖ် Chip အဖြစ် Dan Aykroyd ဖိုမင် (Foreman) အဖြစ် Grant Shaud Grebs အဖြစ် ဂျွန် မဟောနီ Muffin "Muffy" the Wasp အဖြစ် Jane Curtin ဝေဖန်တုံ့ပြန်မှု +သုံးသပ်ချက်ရမှတ်များဝက်ဘ်ဆိုဒ်ရမှတ်Rotten Tomatoes၉၂% (သုံးသပ်သူ ၉၂ ဦး)Metacritic၇၂/၁၀၀ (သုံးသပ်သူ ၂၆ ဦး)FilmAffinity၆.၃/၁၀ (သုံးသပ်သူ ၉၇.၆၇၀ ဦး)CineMagia၇.၄/၁၀ ကိုးကား ပြင်ပလင့်ခ် ကဏ္ဍ:၁၉၉၈ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
မျှော်စင်မှ တွေ့မြင်ရသည့် ပန်းခြံ ဟိစရ အိုးဒိုးရိ ပန်းခြံသည် (久屋大通公園) သည် ဂျပန်နိုင်ငံ အလယ်ပိုင်းရှိ Sakae၊ Nagoya တွင် တည်ရှိသည်။
သမိုင်း ဒုတိယ ကမ္ဘာစစ် အပြီးတွင် နာဂိုယာ မြို့တော်ဝန်မှ ၎င်းပန်းခြံကို ဖန်တီးခဲ့သည်။
ကီလိုမီတာ ၂၀ ဝန်းကျင်ရှည်လျားသည့် ၎င်းပန်းခြံသည် မြို့လယ်ဧရိယာတွင် တည်ရှိပြီး မြောက်မှတောင်ဖြန့်ကျက်ထားသည်။
နာဂိုယာ တီဗွီ မျှော်စင် သည် ပန်းခြံအလယ်တွင် တည်ရှိသည်။
လည်ပတ်သူ အများအပြားကို ဆွဲဆောင်ထားသည့် ပန်းခြံသည် နှစ်စဉ် နာဂိုယာ ပွဲတော်ကျင်းပရာ‌‌နေရာဖြစ်သည်။
၎င်းဧရိယာ အနီးတွင် ဟိဆယ − အိုးဒိုးရိဘူတာ ရှိသည်။
ပြင်ပလင့်များ ကဏ္ဍ:ဂျပန်နိုင်ငံရှိ လည်ပတ်စရာနေရာများ။
ဘရူနိုင်း-မြန်မာ ဆက်ဆံရေး သည် ဘရူနိုင်းနိုင်ငံ နှင့် မြန်မာနိုင်ငံတို့အကြား နှစ်နိုင်ငံ ဆက်ဆံရေး ဖြစ်သည်။
ဘရူနိုင်းနှင့် မြန်မာနိုင်ငံတို့သည် ၁၉၉၃ ခုနှစ်တွင် သံတမန်ဆက်ဆံရေးကို စတင်ခဲ့သည်။
ဘရူနိုင်းနိုင်ငံသည် ရန်ကုန်မြို့တွင် သံရုံးဖွင့်လှစ်ထားပြီး မြန်မာနိုင်ငံသည် ဘန်ဒါဆရီဘဂါဝမ်မြို့ရှိ ဂဒေါင်းတွင် သံရုံးဖွင့်လှစ်ထားသည်။
နှစ်နိုင်ငံစလုံးသည် ပညာရေး၊ ကျန်းမာရေးနှင့် အလုပ်သမားရေးရာတို့တွင် ရင်းနှီးသော နှစ်ဖက်ဆက်ဆံရေး ရှိသည်။
သမိုင်းကြောင်း ၁၉၉၃ ခုနှစ် စက်တင်ဘာ ၂၁ ရက်နေ့တွင် ဘရူနိုင်းနှင့် မြန်မာနိုင်ငံတို့ ဆက်ဆံရေး စတင်ခဲ့သည်။
ကျန်းမာရေးနှင့် ပညာရေးကဏ္ဍများတွင်သာမက နှစ်နိုင်ငံကုန်သွယ်ရေးများတွင်လည်း ကောင်းမွန်သော ဆက်ဆံရေးရှိကြသည်။
၁၉၉၈ ခုနှစ်တွင် ဘရူနိုင်း စူလတန် ဝါဒိုလာ မူအစ်ဇာဒင်သည် မြန်မာနိုင်ငံသို့ လာရောက်လည်ပတ်ခဲ့ချိန်မှစ၍ နှစ်နိုင်ငံဆက်ဆံရေးသည် အပြန်အလှန် ကောင်းမွန်သော ရေရှည်ဆက်ဆံရေးကို ထိန်းသိမ်းခဲ့ကြသည်။
ဆေးပညာရှင်၊ သူနာပြု၊ အလုပ်သမားများစသော မြန်မာပညာရှင်များစွာသည် ဘရူနိုင်းနိုင်ငံ၏ ဖွံ့ဖြိုးရေးတွင် ပါဝင်ခဲ့ကြသည်။
၂၀၁၅ ခုနှစ်တွင် မြန်မာနိုင်ငံသည် အာဆီယံ ဥက္ကဋ္ဌ ရာထူးအတွက် ဘရူနိုင်းနိုင်ငံက ထောက်ခံပေးခဲ့သည်။
စီးပွားရေးကဏ္ဍ ဆက်ဆံရေး ဘရူနိုင်းအမျိုးသားရေနံကုမ္ပဏီသည် မြန်မာ့ကမ်းလွန်ပင်လယ်ပြင်တွင် ရေနံနှင့် သဘာဝဓာတ်ငွေ့ရှာဖွေတူးဖော်ရေးတွင် အဓိကလုပ်ငန်းဆောင်ရွက်နေသော ကုမ္ပဏီများအနက်မှ တစ်ခုအပါအဝင် ဖြစ်သည်။
နှစ်နိုင်ငံသည် ကျန်းမာရေး၊ ပညာရေးနှင့် နည်းပညာအကူအညီများအပြင် လူ့စွမ်းအားအရင်းအမြစ် ဖွံ့ဖြိုးရေးတွင်လည်း အပြန်အလှန်ထောက်ပံ့လုပ်ဆောင်လျက်ရှိသည်။
ဆက်လက်ဖတ်ရှုရန် Myanmar marks 64th anniversary, lauds strong ties with Brunei Brunei Embassy in Belgium ကိုးကား မြန်မာ ဘရူနိုင်း။
မြန်မာ–ချက်သမ္မတနိုင်ငံ ဆက်ဆံရေး သည် မြန်မာနိုင်ငံ နှင့် ချက်သမ္မတနိုင်ငံ အကြား နှစ်နိုင်ငံ နိုင်ငံခြားရေးဆက်ဆံရေးဖြစ်သည်။
မြန်မာနိုင်ငံ ရန်ကုန်မြို့ နှင့် ချက်သမ္မတနိုင်ငံ ပရက်ဂ်မြို့ တို့တွင် နှစ်နိုင်ငံ သံရုံးများ ထားရှိပြီး သံအမတ်ကြီး အဆင့်ဖြင့် သံတမန်လုပ်ငန်းများ ဆောင်ရွက်သည်။
နှစ်နိုင်ငံကြားသံတမန်ထူထောင်မှုသည် ၁၉၅၂ ခုနှစ် ကတည်းက စတင်သန္ဓေတည်ခဲ့သည်။
သမိုင်းကြောင်း ယခင် ချက်ကိုဆလိုဗက်ကီးယားနိုင်ငံ နှင့် ပြည်ထောင်စုသမ္မတမြန်မာနိုင်ငံတော် တို့အကြား တရားဝင်ဆက်ဆံရေးသည် ၁၉၅၂ ခုနှစ်မှစတင်၍ တည်ရှိခဲ့သည်။
ချက်ကိုဆလိုဗက်အစိုးရ သည် ၁၉၅၂ ခုနှစ် ဖေဖော်ဝါရီ ၅ ရက် တွင် မြန်မာနိုင်ငံ ရန်ကုန်မြို့ ၌ ချက်ကိုဆလိုဗက်ကောင်စစ်ဝန်ရုံး အား တည်ထောင်ခဲ့ပြီး ၁၉၅၂ ခုနှစ် ဇူလိုင်လ ၈ ရက်နေ့တွင် လုပ်ငန်းများ စတင်ခဲ့သည်။
ယင်းနောက် နှစ်နိုင်ငံ သံတမန်ဆက်ဆံရေးထူထောင်ရေး အတွက် ညှိနှိုင်းဆွေးနွေးမှုများ ပြုလုပ်ခဲ့ပြီး ၁၉၅၅ ခုနှစ် ဇွန်လတွင် ချက်ကိုဆလိုဗက်ကီးယားဘက်မှ အဆိုပြုချက်ကို မြန်မာအစိုးရက လက်ခံကာ ချက်ကိုဆလိုဗက်ကီးယားနှင့် သံတမန်ဆက်ဆံရေး ထူထောင်ရန် သဘောတူခဲ့သည်။
၁၉၅၅ ခုနှစ် ဇူလိုင်လ ၂၅ ရက်နေ့တွင် ချက်ကိုဆလိုဗက်နှင့် မြန်မာ တို့က နှစ်နိုင်ငံ သံတမန်ဆက်ဆံရေး ထူထောင်ခြင်းဆိုင်ရာ တရားဝင်ကြေညာချက်အား အတည်ပြုခဲ့သည်။
တရားဝင်ကြေညာသည့်နေ့ကို ချက်ကိုဆလိုဗက်ကီးယားနိုင်ငံ မှ အမှန်တကယ် သံတမန်ဆက်ဆံရေး ထူထောင်သည့်နေ့အဖြစ် သတ်မှတ်သည်။
မြန်မာနိုင်ငံဘက်ကမူ ၁၉၅၆ ခုနှစ် ဇန်နဝါရီလ ၃ ရက်နေ့တွင် ချက်ကိုဆလိုဗက်နိုင်ငံခြားရေးဝန်ကြီး Mr.František Jurečka က ၎င်း၏ အထောက်အထားများအား မြန်မာနိုင်ငံ နိုင်ငံခြားရေးဒုတိယဝန်ကြီးထံ လွှဲပြောင်းပေးအပ်ခဲ့သည့်နေ့အား နှစ်နိုင်ငံ သံတမန်ဆက်သွယ်မှု စတင်ထူထောင်သည့်နေ့ရက်အဖြစ် သတ်မှတ်ခဲ့သည်။
၁၉၆၂ ခုနှစ် ဇန်နဝါရီလ ၂ ရက်နေ့တွင် နှစ်နိုင်ငံ သံရုံးများအဖြစ် တိုးမြှင့်သတ်မှတ်ရန် သဘောတူညီခဲ့ကြပြီး သံတမန်လုပ်ငန်းများဆောင်ရွက်ကြသည်။
၁၉၉၃ ခုနှစ်တွင် ချက်ကိုဆလိုဗက်ကီးယားနိုင်ငံ သည် ချက်နိုင်ငံ နှင့် ဆလိုဗက်ကီးယားနိုင်ငံ ဟူ၍ သီးခြားစီကွဲထွက်သွားပြီးနောက် မြန်မာ နှင့် နှစ်နိုင်ငံ ဆက်ဆံရေးလည်း ပျက်ယွင်းသွားခဲ့ပြီး ရန်ကုန်ရှိ ချက်ကိုဆလိုဗက်ကီးယားနိုင်ငံ၏ သံရုံးလည်ပတ်မှုသည် ရပ်စဲသွားသည်။
မြန်မာဘက်ကလည်း ပရက်ဂ်မြို့ရှိ မြန်မာသံရုံး အား ပိတ်ပစ်ခဲ့သည်။
သို့သော် တစ်ဖက်တွင်မူ ထိုင်းနိုင်ငံ ဘန်ကောက်မြို့ ရှိ ချက်သံရုံးက မြန်မာနိုင်ငံရှိ ချက်နိုင်ငံအကျိုးစီးပွားကို ကိုယ်စားပြုခဲ့သည်။
ချက်သမ္မတနိုင်ငံသည် ထိုစဉ်ကာလ ဖမ်းဆီးခံ မြန်မာ့ဒီမိုကရေစီခေါင်းဆောင် ဒေါ်အောင်ဆန်းစုကြည် အပါအဝင် နိုင်ငံရေးအကျဉ်းသားများ အားလုံး ပြန်လွှတ်ပေးရေးအပါအဝင် မြန်မာနိုင်ငံတွင် စစ်မှန်သည့် အမျိုးသားပြန်လည်ရင်ကြားစေ့ရေးနှင့် သင့်မြတ်ရေး အတွက် စစ်အစိုးရထံ တစိုက်မတ်မတ် တိုက်တွန်းတောင်းဆိုသည့် နိုင်ငံတစ်နိုင်ငံအဖြစ် ရပ်တည်ခဲ့သည်။
မြန်မာနိုင်ငံတွင် ရွေးကောက်ခံအစိုးရပေါ်လာပြီး ၂၀၁၂ ခုနှစ် အရောက်တွင် ချက်နိုင်ငံ က မြန်မာနိုင်ငံ နှင့် သံတမန်ဆက်ဆံရေးပြန်စတင်ရန် ကြိုးပမ်းသည်။
မြန်မာနိုင်ငံ ရန်ကုန်မြို့ တွင် သံရုံးပိတ်ပြီး ၂၁ နှစ်အကြာ ၂၀၁၄ ခုနှစ် ဖေဖော်ဝါရီလ ၁၄ ရက်နေ့တွင် ရန်ကုန်မြို့၌ ချက်သမ္မတနိုင်ငံ က သံအမတ်ကြီး အဆင့်ထားပြီး သံရုံးပြန်လည်ဖွင့်လှစ်ခဲ့သည်။
၂၀၁၉ ခုနှစ် မေလ အရောက်တွင် မန္တလေးမြို့၌ ချက်သမ္မတနိုင်ငံဆိုင်ရာ ဂုဏ်ထူးဆောင်ကောင်စစ်ဝန်ရုံး ဖွင့်သည်။
မြန်မာဘက်ကမူ ချက်သမ္မတနိုင်ငံ နှင့် သံတမန်ပြန်လည်ထူထောင်နေသည့် ထိုကာလများတွင် ဂျာမနီနိုင်ငံဆိုင်ရာမြန်မာသံရုံးက သံတမန်လုပ်ငန်းများအား ပူးတွဲ တာဝန်ယူခဲ့သည်။
၂၀၁၉ ခုနှစ် ဇွန်လ ၄ရက်နေ့တွင် ချက်သမ္မတနိုင်ငံဆိုင်ရာမြန်မာသံရုံးသစ်အား ပရက်ဂ်မြို့ တွင် နိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည် ကိုယ်တိုင် သွားရောက် ဖွင့်လှစ်သည်။
၂၀၁၉ ခုနှစ် ဇွန်လ ၆ရက်နေ့တွင် နိုင်ငံခြားရေးဝန်ကြီးဌာန မှ ညွှန်ကြားရေးမှူးချုပ် ဒေါ်ကေသီစိုး အား ချက်သမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသည့် မြန်မာသံအမတ်ကြီး အဖြစ် သမ္မတဦးဝင်းမြင့် က ခန့်အပ်သည်။
သံအမတ်ကြီး ဒေါ်ကေသီစိုးသည် ၎င်း၏ခန့်အပ်လွှာကို ၂၀၁၉ ခုနှစ် စက်တင်ဘာလ ၁၉ ရက်နေ့တွင် ပရာ့ဂ်မြို့၌ ချက်သမ္မတနိုင်ငံ သမ္မတ မစ္စတာ မီလော့စ်ဇီးမန်း ထံ ပေးအပ်ကာ သံတမန်လုပ်ငန်းများ ဆောင်ရွက်သည်။
စီးပွားရေးဆိုင်ရာပူးပေါင်းဆောင်ရွက်မှု ချက်သမ္မတနိုင်ငံ နှင့် မြန်မာနိုင်ငံအကြား ဆယ်စုနှစ် ၆ စုအကျော် ကင်းကွာခဲ့သည့် စီးပွားရေးဆိုင်ရာပူးပေါင်းဆောင်ရွက်မှုအား ၂၀၁၆ ခုနှစ် စက်တင်ဘာလ ၅ ရက်နေ့တွင် နှစ်နိုင်ငံစီးပွားရေးပူးပေါင်းဆောင်ရွက်မှုဆိုင်ရာ သဘောတူညီချက်များအား လက်မှတ်ရေးထိုးပြီး ပြန်လည်စတင်သည်။
၂၀၁၉ ခုနှစ် ဇွန်လ ၃ရက်နေ့တွင်လည်း နှစ်နိုင်ငံအကြား ကုန်သွယ်ရေး နှင့် ရင်းနှီးမြှုပ်နှံမှုအပါအဝင် စီးပွားရေးအရ ပူးပေါင်းဆောင်ရွက်မှု မြှင့်တင်ရေး ထပ်မံဆွေးနွေးကြသည်။
၂၀၂၁ နောက်ပိုင်းအခြေအနေ ၂၀၂၁ မြန်မာနိုင်ငံစစ်အာဏာသိမ်းပြီးနောက် ချက်သမ္မတနိုင်ငံ နှင့် မြန်မာနိုင်ငံ ဆက်ဆံရေးသည် အေးစက်သွားသည်။
မြန်မာနိုင်ငံအား စစ်အာဏာသိမ်းခြင်းအပေါ် ချက်သမ္မတနိုင်ငံက ကန့်ကွက်သည်။
ယင်းအပြင် ၂၀၂၁ ခုနှစ် မေလ ၂၅ ရက်နေ့တွင် အမျိုးသားညီညွတ်ရေးအစိုးရ NUG ၏ ကိုယ်စားလှယ် ဦးလင်းသန့် အား ချက်သမ္မတ နိုင်ငံဆိုင်ရာ ကိုယ်စားလှယ်အဖြစ် တရားဝင် အသိအမှတ်ပြုသည်။
ချက်သမ္မတနိုင်ငံ သည် နိုင်ငံရပ်ခြား အစိုးရ တစ်ရပ်က NUG ကိုယ်စားလှယ် တစ်ယောက်ကို ပထမဆုံး အသိအမှတ်ပြုလိုက်သည့် နိုင်ငံ ဖြစ်ခဲ့သည်။
နိုင်ငံတော်စီမံအုပ်ချုပ်ရေးကောင်စီ ဘက်ကလည်း ချက်သမ္မတနိုင်ငံ နှင့် သံတမန်လျော့ချ ဆက်ဆံခဲ့သည်။
မြန်မာသံအမတ်ကြီးအား ၂၀၂၁ ခုနှစ် ထဲတွင် ပြန်လည်ခေါ်ယူသည်။
မြန်မာသံရုံးအား ချက်သမ္မတနိုင်ငံဆိုင်ရာ မြန်မာသံရုံးယာယီတာဝန်ခံ နှင့်သာ လည်ပတ်သည်။
ကိုးကား ချက်သမ္မတနိုင်ငံ မြန်မာနိုင်ငံ။
ဒုတိယဗိုလ်မှူးကြီး ( ရေတပ်: commander) ဆိုသည်မှာ ကြည်းတပ်နှင့်လေတပ်များ၊ မရိန်းတပ်ဖွဲ့ဝင်အများစုတွင်ခန့်အပ်သော ဗိုလ်မှူးအထက်နှင့် ဗိုလ်မှူးကြီးအောက်ရှိ အရာရှိအဆင့်ဖြစ်သည်။
ကိုးကား ကဏ္ဍ:စစ်ဖက်ဆိုင်ရာ ရာထူးအဆင့်များ။
အယ်လ် ချာဗို အန်နီမာဒို () သည် မက္ကဆီကန် အန်နီမေးရှင်းရုပ်မြင်သံကြားဇာတ်လမ်းတွဲဖြစ်သည်။
၎င်းကို ၂၀၀၆ အောက်တိုဘာ ၂၁ တွင် ကန်နယ် ၅ ရုပ်သံလိုင်း တွင် ထုတ်လွှင့် ပြသခဲ့သည်။
သရုပ်ဆောင်များနှင့် ဇာတ်ကောင်များ အယ်လ် ချာဗို (El Chavo) နှင့် ဂိုဒီနက်ဇ် (Godínez) အဖြစ် Jesús Guzmán ကွီကို (Quico) နှင့် Señor Barriga (အတွဲ ၅-၇) အဖြစ် Sebastián Llapur Don Ramón နှင့် Ñoño အဖြစ် Mario Castañeda Doña Florinda နှင့် La Popis အဖြစ် Erica Edwards Profesor Jirafales အဖြစ် ဟွားန် ကားလို့စ် တီနိုကို (အတွဲ ၁-၂) နှင့် Moisés Suárez Aldana (အတွဲ ၃-၇) Doña Clotilde (La Bruja del 71) အဖြစ် Erika Mireles Señor Barriga အဖြစ် ဗစ်တာ ဒယ်လ်ဂါဒို (အတွဲ ၁-၅) ပက်တီ (Patty) အဖြစ် မဂ္ဂီ ဗီရာ Jaimito, el cartero အဖြစ် လီယိုနာဒို ဂါစီယာ (အတွဲ ၁-၅) နှင့် Hector Miranda (အတွဲ ၆-၇) ဂလိုရီယာ (Gloria) အဖြစ် Julieta Rivera Anciano Científico အဖြစ် Enrique Horiuchi Pánfilo အဖြစ် Marina Huerta ဟယ်လာဒီရို (Heladero) အဖြစ် Jorge Ornelas Señor Hurtado အဖြစ် Roberto Mendiola ဝေဖန်တုံ့ပြန်မှု +သုံးသပ်ချက်ရမှတ်များဝက်ဘ်ဆိုဒ်ရမှတ်Common Sense Media၃/၅FilmAffinity၃.၃/၁၀ (သုံးသပ်သူ ၄၄၉ ဦး) ကိုးကား ပြင်ပလင့်ခ် ကဏ္ဍ:မက္ကဆီကန် ရုပ်မြင်သံကြား ဇာတ်လမ်းတွဲများ ကဏ္ဍ:စပိန်ဘာသာ တီဗွီဇာတ်လမ်းတွဲ အစီစဉ် ကဏ္ဍ:ကာတွန်းရုပ်သံဇာတ်လမ်းတွဲများ။
လပ် အက်စ်ထရီလပ် () သို့မဟုတ် အယ်လ် ကန်နယ် ဒီ လပ် အက်စ်ထရီလပ် (Canal de las Estrellas) သည် မက္ကဆီကန်ရုပ်မြင်သံကြားကွန်ယက်တစ်ခုဖြစ်သည်။
၎င်းကို တီလီဗီဆာအူနီဗီစင်း ကပိုင်ဆိုင်သည်။
ကွန်ရက် လိုဂိုများ ကိုးကား ပြင်ပလင့်ခ် ကဏ္ဍ:နိုင်ငံအလိုက် ရုပ်မြင်သံကြားထုတ်လွှင့်မှု။
လောရန့်စ်ဝေါင် (Lawrence WONG | 黄循财) သည် စင်ကာပူနိုင်ငံ၏ လက်ရှိ ဝန်ကြီးချုပ်ဖြစ်သည်။
သူသည် စင်ကာပူနိုင်ငံထူထောင်သူ ခေါင်းဆောင်ကြီး လီကွမ်းယု ပြီးနောက် စင်္ကာပူနိုင်ငံ၏ စတုတ္ထမြောက် ဝန်ကြီးချုပ် အဖြစ် တာဝန်ထမ်းဆောင်နေသူလည်းဖြစ်သည်။
ယင်းမတိုင်မီက စင်ကာပူဒုတိယဝန်ကြီးချုပ် နှင့် ဘဏ္ဍာရေးဝန်ကြီး ဖြစ်ခဲ့သည်။
ငယ်စဉ်ဘဝနှင့်ပညာရေး မလေးရှားနိုင်ငံ မှ စင်ကာပူ ခွဲထွက်လာပြီး ၇နှစ်အကြာ ၁၉၇၂ ခုနှစ် ဒီဇင်ဘာလ ၁၈ရက်နေ့ တွင် လောရန့်စ်ဝေါင် ကို စင်ကာပူနိုင်ငံ အရှေ့ပိုင်း၌ မွေးဖွားသည်။
ဖခင်ဖြစ်သူမှာ အရောင်းဝန်ထမ်းအလုပ်ကို လုပ်ကိုင်ပြီး၊မိခင်ဖြစ်သူမှာ ကျောင်းဆရာမတစ်ဦး ဖြစ်သည်။
သူ၏ ငယ်စဉ်ဘဝ ကို စင်ကာပူနိုင်ငံ၏ ပြည်သူ့အိမ်ရာ တိုက်ခန်းတစ်ခုတွင် နေထိုင်ရင်း ရိုးရှင်းစွာ ဖြတ်သန်းခဲ့သည်။
သူသည် ဖခင်ဖြစ်သူ လက်ဆောင်အဖြစ်ပေးအပ်ခဲ့သည့် ဂီတာ အား မြတ်နိုးခုံမင်သည်။
လောရန့်စ်ဝေါင် သည် အမေရိကန်နိုင်ငံ University of Wisconsin-Madison မှ ၁၉၉၄ ခုနှစ်တွင် ဘောဂဗေဒအဓိကဖြင့် သိပ္ပံဘွဲ့၊ ၁၉၉၅ ခုနှစ်တွင် မစ်ရှီဂန်တက္ကသိုလ်မှ အသုံးချစီးပွားရေးဆိုင်ရာ မဟာဝိဇ္ဇာဘွဲ့နှင့် ၂၀၀၄ ခုနှစ်တွင် ဟားဗတ်တက္ကသိုလ်မှ ပြည်သူ့အုပ်ချုပ်ရေးမဟာဘွဲ့တို့အား ရရှိခဲ့သည်။
အစိုးရဝန်ထမ်းဘဝ သူ၏ အသက် ၂၅နှစ်အရွယ် ၁၉၉၇ ခုနှစ် ဩဂုတ်လတွင် စင်ကာပူနိုင်ငံ ကုန်သွယ်မှုနှင့် စက်မှုဝန်ကြီးဌာန တွင် ဘောဂဗေဒပညာရှင်အဖြစ် စတင်တာဝန်ထမ်းဆောင်ခဲ့ခြင်းဖြင့် ဝန်ထမ်းဘဝ ကို စတင်ခဲ့သည်။
ထိုစဉ်အချိန်ကာလသည် အာရှဘဏ္ဍာရေးအကျပ်အတည်း၏အစဖြစ်ပြီး ၎င်း၏ပထမဆုံးတာဝန်မှာ ဒေသတွင်းစီးပွားရေးနှင့် စင်ကာပူအပေါ် သက်ရောက်မှုများဆိုင်ရာ အစီရင်ခံစာအား ပြင်ဆင်ခြင်းတွင် ပါဝင်ခဲ့ရခြင်းဖြစ်သည်။
သူသည် ၂၀၀၂ ခုနှစ် ဇန်နဝါရီလတွင် ဘဏ္ဍာရေးဝန်ကြီးဌာန တွင် အရာရှိအဆင့် တာဝန်ပေးခံရသည်။
ထို့နောက် ၂၀၀၄ ခုနှစ် ဇူလိုင်လတွင် ကျန်းမာရေးဝန်ကြီးဌာန တွင် ကျန်းမာရေးစောင့်ရှောက်မှု ဘဏ္ဍာရေးဒါရိုက်တာအဖြစ် ဆက်လက်တာဝန်ပေးခံရသည်။
၂၀၀၅ ခုနှစ် မေလမှ ၂၀၀၈ ခုနှစ် ဩဂုတ်လအထိ ဝန်ကြီးချုပ် လီရှန်လုံး ၏ ရုံးခန်းတွင် ကိုယ်ရေးအရာရှိအတွင်းရေးမှူး အဖြစ်လည်းကောင်း၊၂၀၀၈ ခုနှစ် စက်တင်ဘာ တွင် စင်ကာပူစွမ်းအင်ဌာန၏ လက်ထောက်အမှုဆောင်အရာရှိချုပ်တာဝန်၊ ၂၀၀၉ ခုနှစ် ဇန်နဝါရီလ ၁ ရက်နေ့တွင် ယင်းဌာန၏ အမှုဆောင်အရာရှိချုပ်အဖြစ်လည်းကောင်း တာဝန်အသီးသီးပေးခံရပြီး ၂၀၁၁ ခုနှစ် ဧပြီလ ၁ရက်နေ့တွင် ယင်းရာထူးမှ နုတ်ထွက်ခဲ့သည်။
နိုင်ငံရေးသမားဘဝ လူလတ်တန်းစားမိသားစုမှ ဆင်းသက်လာသူ လောရန့်စ်ဝေါင် သည် ဝန်ကြီးချုပ်လီရှန်လုံး ၏ရုံးခန်းတွင် အဆင့်မြင့်ကိုယ်ရေးအရာရှိအတွင်းရေးမှူးတစ်ဦးအဖြစ် တာဝန်ထမ်းဆောင်ပြီးနောက် ၃နှစ်အကြာ ၂၀၁၁ခုနှစ်တွင် နိုင်ငံရေးလောကသို့ ဝင်ရောက်ခဲ့သည်။
၂၀၁၁ ခုနှစ်တွင် ပါလီမန်အဖွဲ့ဝင်အဖြစ် ရွေးချယ်ခံခဲ့ရသည်။
ဝန်ကြီးဌာနများတွင် တာဝန်များ အဆင့်ဆင့်ပေးခံရပြီးနောက် ၂၀၂၂ ခုနှစ်တွင် ဝန်ကြီးချုပ် လီရှန်လုံး က ၎င်းအား ဒုတိယဝန်ကြီးချုပ်အဖြစ် ခန့်အပ်ခဲ့သည်။
သူသည် နှစ်ရှည်အာဏာရ ပြည်သူ့လှုပ်ရှားမှုပါတီ PAP၏ လွှတ်တော်ကိုယ်စားလှယ်အများစုထောက်ခံမှုကို ရထားသူလည်း ဖြစ်သည်။
၂၀၂၄ ခုနှစ် မေလ ၁၅ ရက်နေ့တွင် ဝန်ကြီးချုပ် လီရှန်လုံး ရာထူးမှနုတ်ထွက်သွား၍ လောရန့်စ်ဝေါင် သည် စင်ကာပူနိုင်ငံ၏ စတုတ္ထမြောက်ဝန်ကြီးချုပ် အဖြစ် ကျမ်းသစ္စာကျိန်ဆိုရင်း ၎င်းဝန်ကြီးချုပ်တာဝန်များအား စတင်ထမ်းဆောင်သည်။
မိသားစုဘဝ သူသည် အသက်၂၈ နှစ်အရွယ် တွင် ပထမအိမ်ထောင်ပြုခဲ့ပြီး ၃နှစ်အကြာတွင် ကွာရှင်းခဲ့သည်။
လက်ရှိတွင် ဘဏ်လုပ်ငန်းရှင်ဟောင်းတစ်ဦးဖြစ်သူနှင့် အိမ်ထောင်ပြုထားကာ သားသမီးမရှိပေ။
မြန်မာ-မြောက်ကိုရီးယား ဆက်ဆံရေးသည် မြန်မာနိုင်ငံ နှင့် မြောက်ကိုရီးယားနိုင်ငံ တို့အကြား နှစ်နိုင်ငံဆက်ဆံရေး ဖြစ်သည်။
နှစ်နိုင်ငံအကြား ၁၉၇၅ခုနှစ် တွင် စတင်သံဆက်၍ ၁၉၈၃ခုနှစ် တွင် သံဆက်သွယ်မှုဖြတ်တောက်ကာ ၂၀၀၇ခုနှစ် ဧပြီလ ၂၆ ရက်နေ့တွင် သံတမန်ဆက်သွယ်မှုပြန်လည်ပြုလုပ်ကြသည်။
တရုတ်နိုင်ငံ ပေကျင်းမြို့ ရှိ မြန်မာသံရုံးမှ သံအမတ်ကြီး က မြောက်ကိုရီးယားနိုင်ငံဆိုင်ရာ သံအမတ်ကြီး အဖြစ် ပူးတွဲတာဝန်ယူသည်။
မြောက်ကိုရီးယားကမူ မြန်မာနိုင်ငံ ရန်ကုန်မြို့ တွင် သံရုံးဖွင့်၍ သံအမတ်ကြီးအဆင့်ဖြင့် သံတမန်ပြုလုပ်သည်။
သမိုင်းကြောင်း နှစ်နိုင်ငံအကြား သံတမန်ဆက်ဆံရေးအား ၁၉၇၅ ခုနှစ် မေလ တွင် နှစ်နိုင်ငံခေါင်းဆောင်များက ပထမဆုံး ထူထောင်ခဲ့ကြသည်။
သို့သော်လည်း သံတမန်ဆက်ဆံမှု ၁၀နှစ် အပြည့်မီ တောင်ကိုရီးယားသမ္မတ ချန်ဒူးဝမ် ၏ ၁၉၈၃ ခုနှစ်၊ အောက်တိုဘာလ ရန်ကုန်ခရီးစဉ်အတွင်း အာဇာနည်ကုန်းဂူဗိမာန်၌ မြောက်ကိုရီးယား ထောက်လှမ်းရေးများက တောင်ကိုရီးယားသမ္မတ အား လုပ်ကြံသတ်ဖြတ်ရန် ကြိုးစားမှုအပြီး တွင် နှစ်နိုင်ငံသံတမန်ဆက်ဆံရေးသည် ပြတ်တောက်သွားသည်။
ထိုသို့ပြတ်တောက်သွားပြီး ၂၄နှစ်အကြာ ဗိုလ်ချုပ်မှူးကြီး သန်းရွှေခေတ် ၂၀၀၇ ခုနှစ်၊ ဧပြီလတွင် နှစ်နိုင်ငံ သံတမန်ဆက်ဆံရေး ပြန်လည် ထူထောင်ပြီး မြန်မာဘက်က တရုတ်နိုင်ငံဆိုင်ရာမြန်မာသံအမတ်ကြီး ဦးသိန်းလွင် အား ပူးတွဲ သံအမတ်ကြီး အဖြစ် ခန့်အပ်သည်။
ထိုနှစ်ထဲမှာပင် မြောက်ကိုရီးယားနိုင်ငံခြားရေးဝန်ကြီးဌာန ဒုတိယဝန်ကြီး Kim Young Il သည် မြန်မာနိုင်ငံသို့ လာရောက်သည်။
သံတမန်ပြန်လည်ဆက်ဆံပြီး တစ်နှစ်ကျော်အကြာ ထိုစဉ်က တပ်မတော် တွင် နံပါတ်(၃)အဆင့်ရှိ ဗိုလ်ချုပ်ကြီးသူရရွှေမန်း ၏ ၂၀၀၈ခုနှစ် နိုဝင်ဘာလ မြောက်ကိုရီးယားခရီးစဉ် နှင့် မြောက်ကိုရီးယား နိုင်ငံခြားရေးဝန်ကြီး Pak Ui-chun (C) ၏ ၂၀၁၀ပြည့်နှစ် ဇူလိုင်လ ၂၉ ရက်နေ့ မြန်မာနိုင်ငံခရီးစဉ် တို့သည် နိုင်ငံတကာ၏ အာရုံစိုက်ခြင်းခံရသည့် ခရီးစဉ်များ ဖြစ်ခဲ့ကြသည်။
နှစ်နိုင်ငံ ဆက်ဆံရေးအခြေအနေ နှင့် နိုင်ငံတကာ၏စောင့်ကြည့်မှု အမေရိကန် အပါအဝင် အနောက်နိုင်ငံအချို့ တို့က မြန်မာ နှင့် မြောက်ကိုရီးယား တို့၏ နှစ်နိုင်ငံ ဆက်ဆံရေးအပါအဝင် အထူးသဖြင့် စစ်ရေးဆက်ဆံရေးအား သတိကြီးကြီးထားကြသည်။
စိုးရိမ်မကင်းဖြစ်မိကြောင်းလည်း ထုတ်ပြောသည်။
မြန်မာ နှင့် မြောက်ကိုရီးယား နှစ်နိုင်ငံ သံတမန်ပြန်လည်စတင်သည့် ၂၀၀၇ ခုနှစ် မှစပြီး ပထမဦးဆုံးသော မြန်မာနိုင်ငံဆိုင်ရာ မြောက်ကိုရီးယား သံအမတ်ကြီး H.E Mr Kim Sok Chol အား အမေရိကန်နိုင်ငံက မြောက်ကိုရီးယားလက်နက်ကုမ္ပဏီ အတွက် ကြားဝင် ညှိနှိုင်းဆောင်ရွက်ပေးသူအဖြစ် သတ်မှတ်ပြီး ၂၀၁၅ခုနှစ် နိုဝင်ဘာလ နှင့် ၂၀၁၆ ခုနှစ် မတ်လထဲ တွင် အရေးယူပိတ်ဆို့မှုပြုလုပ်သည်။
အမျိုးသားဒီမိုကရေစီအဖွဲ့ချုပ် အစိုးရသစ် လက်ထက် ၂၀၁၆ ခုနှစ် မေလ ၃၀ရက်တွင် သံအမတ်ကြီး H.E Mr Kim Sok Chol နေရာသို့ ဒုတိယမြောက် သံအမတ်ကြီးအသစ် H.E Mr Jong Ho-bom (R) က အစားထိုးဝင်ရောက်လာရာ မြန်မာအစိုးရက လက်ခံသည်။
၂၀၁၈ ခုနှစ် တွင် အမေရိကန်အစိုးရစနက်ကြောင့် မြန်မာနိုင်ငံတွင် ရှိနေသည့် မြောက်ကိုရီးယား၏ စီးပွားရေးအရ ဝင်ငွေရလမ်းဖြစ်စေသော လုပ်ငန်းအချို့ အပါအဝင် လူအချို့ကို ပိတ်သိမ်းစေပြီး မြန်မာနိုင်ငံထဲက ထွက်သွားအောင် မြန်မာအစိုးရက ဖိအားပေးခဲ့ရာ နှစ်နိုင်ငံဆက်ဆံရေးအေးစက်သွားသည်။
သို့သော်လည်း မြောက်ကိုရီးယားသံအမတ်ကြီး H.E. Mr. Jong Ho Bom က ၂၀၁၈ခုနှစ်၊၂၀၁၉ ခုနှစ် နှင့် ၂၀၂၀ ပြည့်နှစ် များတွင် နိုင်ငံခြားရေးဝန်ကြီးဌာန အပါအဝင် ကြံ့ခိုင်ဖွံ့ဖြိုးရေးပါတီ စသည်တို့နှင့် တရားဝင် ထိတွေ့ဆက်သွယ်မှုများ ဆက်တိုက်ရှိခဲ့သည်။
၂၀၂၁ ခုနှစ် ဇန်နဝါရီလ ၈ ရက်နေ့တွင် သမ္မတဦးဝင်းမြင့် က တရုတ်နိုင်ငံဆိုင်ရာ မြန်မာသံအမတ်ကြီး ဦးမျိုးသန့်ဖေ အား ၎င်း၏ လက်ရှိတာဝန်ဝတ္တရားများအပြင် မြောက်ကိုရီးယားနိုင်ငံသံအမတ်ကြီး အဖြစ် ခန့်အပ်သည်။
၂၀၂၁ မြန်မာနိုင်ငံစစ်အာဏာသိမ်းပြီးသည့်နောက် နိုင်ငံတော်စီမံအုပ်ချုပ်ရေးကောင်စီ နှင့် မြောက်ကိုရီးယားအကြား ထိတွေ့ဆက်ဆံမှုပိုများလာသည်။
၂၀၂၃ ခုနှစ် စက်တင်ဘာလ ၁၁ ရက်နေ့တွင် သံအမတ်ကြီး ဦးတင်မောင်ဆွေ သည် မြောက်ကိုရီးယားနိုင်ငံဆိုင်ရာ မြန်မာသံအမတ်ကြီးဖြစ်လာကာ သံတမန်ဆက်ဆံရေးပြုလုပ်သည်။
ကိုးကား မြောက်ကိုရီးယား ကဏ္ဍ:မြန်မာ-မြောက်ကိုရီးယား ဆက်ဆံရေး ကဏ္ဍ:မြောက်ကိုရီးယားနိုင်ငံ၏ နှစ်နိုင်ငံဆက်ဆံရေး။
thumb|Kyoto Tower is a landmark in Shimogyō-ku. ရှိမိုဂယောရပ်ကွက် (下京区) သည် ဂျပန်နိုင်ငံ၊ ကျိုတိုမြို့ရှိ ရပ်ကွက် (၁၁) ခုထဲတွင် ပါဝင်သည့် ရပ်ကွက်တစ်ခု ဖြစ်သည်။
ဤရပ်ကွက်ကို ၁၈၇၉ ခုနှစ်တွင် စတင်အကောင်ထည်ဖော်ခဲ့သည်။
ထိုနောက်ပိုင်းတွင် ရပ်ကွက်အား ပေါင်းစပ်ခြင်း၊ ခွဲထုတ်ခြင်းများကို လုပ်ဆောင်ခဲ့သည်။
၁၉၅၅ ခုနှစ်တွင် ဤရပ်ကွက်ကို “မိနမိရပ်ကွက်” အဖြစ်သို့ သီးခြားရပ်ကွက်သစ်တစ်ခု ခွဲထုတ်ခဲ့ပြီး ယခုလက်ရှိကာလ နယ်နိမိတ်အပိုင်းအခြားအတိုင်း ဖြစ်လာခဲ့သည်။
ကျိုတိုတာဝါနှင့် ကျိုတိုဘူတာ တို့သည် ရပ်ကွက်တွင် တည်ရှိသည့် အဓိကအထင်ကရနေရာများ ဖြစ်သည်။
ရပ်ကွက်၏ မြောက်ဘက်အစွန်ဘက်တွင် တည်ရှိပြီး ရှိဂျောခဝရမချိ အပိုင်းရှိ ရှိဂျောလမ်းမသည် ဈေးဆိုင်များဖြင့် စည်းကားသည့် နေရာလည်း ဖြစ်သည်။
ကျိုတိုဘူတာတွင်လည်း ဈေးဝယ်စင်တာပါရှိသည်။
ဘူတာအဆောက်အဦတွင် ကုန်တိုက်တစ်ခုနှင့် မြေအောက်ဈေးဝယ်ရှော့ပင်းမောတစ်ခုလည်း ပါရှိသည်။
ရပ်ကွက်တွင် နေထိုင်သည့် လူဦးရေသည် ၈၂၇၈၄ ဦးရှိပြီး ဧရိယာ ၆.၇၈ စတုရန်းကီလိုမီတာ ကျယ်ဝန်းသည်။
ဟိုရိခဝ၊ ခမိုဂဝနှင့် တခဆဲဂဝ စသည့်မြစ်သုံးစင်းသည် ရပ်ကွက်ကို ဖြတ်သန်းကာ စီးဆင်းလျက်ရှိသည်။
လူဦးရေအချက်အလက် စီးပွားရေး Omron - နိုင်ငံတကာအီလက်ထရောနစ်ကုမ္ပဏီတစ်ခုဖြစ်ပြီး ရှိမိုဂယောရပ်ကွက်တွင် ရုံးချုပ်တည်ရှိသည်။
"Basic Corporate Information." Omron. Retrieved on December 3, 2016. တခရဟိုးဒင်း - အဓိကအားဖြင့် အချိယမကာနှင့် ဆေးဘက်ဆိုင်ရာအထောက်ပံ့ပစ္စည်းများထုတ်လုပ်သည့် ကုမ္ပဏီတစ်ခု ဖြစ်သည်။
"TAKARA HOLDINGS INC.". Takara Holdings. Retrieved on December 3, 2016. တိုဆဲ - ဗီဒီယိုဂိမ်းနှင့် မိုဘိုင်းဂိမ်းများကို ထုတ်လုပ်သည့် ကုမ္ပဏီတစ်ခုဖြစ်သည်။
"Corporate Profile". TOSE CO., LTD. Retrieved on December 3, 2016. ကျိုတိုဘဏ် - ကျိုတိုမြို့တွင် အခြေစိုက်သည့် ဘဏ်တစ်ခု ဖြစ်သည်။
"Annual Report ". Bank of Kyoto, Ltd. Retrieved December 3, 2016. ပညာရေး အိခဲနိုဘိုကောလိပ် အိုးမိယကျောင်းဝန်း (ရုခိုခုတက္ကသိုလ်) ကျိုတိုပလာဇာဝန်း Lycée français international de Kyoto - ပြစ်သစ်အင်တာနေရှင်နယ်ကျောင်း လည်ပတ်စရာနေရာများ နိရှိဟွန်းဂန်းဂျိ ဟိဂရှိဟွန်းဂန်းဂျိ ကျိုတိုမီးရထားပြတိုက် တိုင်းမဆွတ်ဒန်းအိနရိနတ်ကျောင်း ရုပ်ပုံများ ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ ရပ်ကွက်များ ကဏ္ဍ:ကျိုတိုမြို့ရှိ ရပ်ကွက်များ။
ရုခိုခုပြတိုက် သည် ဂျပန်နိုင်ငံ၊ ကျိုတိုမြို့၊ ရှိမိုဂယောရပ်ကွက်တွင် တည်ရှိသည့် ဗုဒ္ဓဘာသာပြတိုက်တစ်ခုဖြစ်သည်။
ရုခိုခုတက္ကသိုလ်တည်ထောင်ခြင်း နှစ် ၃၇၀ ပြည့်အထိမ်းအမှတ်အနေဖြင့် ပြတိုက်ကို တည်ထောင်ရန် စိတ်ကူးအကြံဉာဏ်ရခဲ့သည်။
ပြတိုက်ကို ၂၀၁၁ ခုနှစ်တွင် နိရှိဟွန်းဂန်းဂျိကျောင်းတော်၏ မျက်နှာချင်းဆိုင်တွင် ဖွင့်လှစ်ခဲ့သည်။
ရုပ်ပုံများ ပိုမိုကြည့်ရှုရန် List of National Treasures of Japan (writings: Japanese books) ကျိုတိုအမျိုးသားပြတိုက် နိရှိဟွန်းဂန်းဂျိကျောင်းတော် ပြင်ပလင့်များ Ryukoku Museum ကိုးကား ကဏ္ဍ:ဂျပန်နိုင်ငံရှိ လည်ပတ်စရာနေရာများ။
ရီယိုဂရန်းဒေးဒိုဆူလ်ပြည်နယ် () သည် ဘရာဇီး၏ တောင်ပိုင်းဒေသတွင် တည်ရှိသော ပြည်နယ်တစ်ခု ဖြစ်သည်။
စုစုပေါင်း ဧရိယာ ၁၀၈.၇၈၄ စတုရန်းမိုင် (၂၈၁.၇၄၈ စတုရန်း ကီလိုမီတာ) တွင် လူဦးရေ စုစုပေါင်း ၁၀.၈ သန်းမျှ နေထိုင်သဖြင့် ရီယိုဂရန်းဒေးဒိုဆူလ်သည် ဘရာဇီးတွင် ၆ ခုမြောက် လူဦးရေအများဆုံး နေထိုင်သော ပြည်နယ်ဖြစ်ပြီး ဧရိယာအားဖြင့် နဝမမြောက် အကြီးဆုံး ဖြစ်သည်။
မြို့တော်နှင့်အကြီးဆုံးမြို့မှာ ပေါ်တိုအလီဂရီမြို့ ဖြစ်ပြီး လူဦး ၁.၄ သန်း ရှိသည်။
ပေါ်တိုအလီဂရီမြို့ () သည် ဘရာဇီးနိုင်ငံ၊ ရီယိုဂရန်းဒေးဒိုဆူလ်ပြည်နယ်၏ မြို့တော်နှင့်အကြီးဆုံးမြို့ ဖြစ်သည်။
၂၀၂၀ ခုနှစ်စစ်တမ်းအရ လူဦးရေ ၁.၄၈၈.၂၅၂ ယောက်ရှိသည်။
thumb|ဘင်္ဂလားဒေ့ရှ်နိုင်ငံတွင် တွေ့ရစဉ် ကိုးကား။
thumb|ခေါင်းမီးခိုးရောင်ဝံပို ငါးဖမ်းလာစဉ် ကိုးကား။
အုမဲခိုဂျိပန်းခြံ သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ပန်းခြံတစ်ခုဖြစ်သည်။
ပန်းခြံသည် ရှိမိုဂယောရပ်ကွက်၏ ခန်ဂိဂျိချော၊ ဟချိဂျောဘိုးမွန်ချောနှင့် အုမဲခိုဂျိခရှိရချောတို့တွင် ပါဝင်တည်ရှိနေသည်။
ရုပ်ပုံများ ကိုးကား ကဏ္ဍ:ဂျပန်နိုင်ငံရှိ လည်ပတ်စရာနေရာများ။
Hiroshige ခမိုမြစ် သည် ဂျပန်နိုင်ငံ၊ ကျိုတိုစီရင်စုတွင်တည်ရှိသည့် မြစ်တစ်စင်း ဖြစ်သည်။
မြစ်ကမ်းဘေးများသည် လမ်းလျှောက်ကြသူများ၊ နိုင်ငံခြားခရီးသွားများနှင့် အားကစားလုပ်ကြသူများအကြားတွင် ထင်ရှားသည်။
နွေရာသီကာလ၌ မြစ်ကမ်းဘေးတွင် စားသောက်ဆိုင်တန်းများထိုးကာ ရောင်းချကြသဖြင့် မြစ်ကိုငေးမောကြည့်ရှုရင်း စားသောက်နိုင်ကြသည်။
မြစ်တစ်လျောက်တွင် လျှောက်လမ်းပြုလုပ်ထားသည်။
အချို့သောနေရာများတွင် မြစ်၏ ဟိုဘက်ကမ်းသည်ဘက်ကမ်းကို ကူးသွားနိုင်ရန် ကျောက်တုံးလမ်းလေးများလည်း ပြုလုပ်ပေးထားသည်။
မြစ်၏ ရေအနက်သည် အမြဲတမ်းအားဖြင့် တိမ်ပြီး အချို့သောနေရာများတွင် တစ်မီတာထက်ပင် နည်းသေးသည်။
မိုးရာသီကာလတွင်မူ မြစ်ကမ်းဘေးနားတွင် ပြလုပ်ထားသည့် လျှောက်လမ်းများသည် တစ်ခါတရံ ရေနစ်မြုပ်သည်လည်း ရှိသည်။
ထို့အပြင် ဤမြစ်သည် ခမိဂမိုနတ်နန်းနှင့် ရှိမိုဂမိုနတ်နန်း၊ ချင်ဂျုနိုမိုရိနှင့် တဒဆုနိုမိုရိ စသည့်ထိန်းသိမ်းထားသည့် တောအုပ်များ ရှိသည့်အတွက်လည်း ထင်ရှားသည်။
မြေမျက်နှာသွင်ပြင် ခမိုမြစ်နှင့် တခနိုမြစ်တို့ဆုံရာ မြစ်ကမ်းစပ်ကို တဒဆုမြစ်ကမ်းဟု သိကြသည်။
ဂျပန်ဘာသာစကားဖြင့် တဒဆုဂဝရ (Jp., Tadasu-gawara 糺河原) ဟု ခေါ်သည်။
ထိုမြစ်နှစ်ခုဆုံရာနေရာသည် တြိဂံပုံသဏ္ဌာန်ရှိပြီး ၎င်းနေရာတွင် ရှိမိုဂမိုနတ်ကျောင်းလည်း ရှိသည်။
Kyoto Daijiten, entry for Tadasu-gawara. အမည်နာမ သမိုင်းကြောင်း ၁၈ ရာစုအကုန်တွင် ဟဲအိအန်မြို့တော်အသစ် (လက်ရှိ - ကျိုတိုမြို့) တွင် နန်းတော်ကို တည်ဆောက်ခဲ့ကြသည်။
မြစ်၏ လမ်ကြောင်းကိုလည်း နန်းတော်၏ အရှေ့ဘက်မှ ဖြတ်သန်းစီးဆင်းအောင် ပြုလုပ်ခဲ့ကြသည်။
Kodansha Encyclopedia of Japan, entry for "Kamogawa." (Kodansha Ltd., 1983) ရေကြီးမှုများသည်လည်း ရှေးဟောင်းမြို့တော်ကို ဒုက္ခပေးခဲ့သည်။
ရှိရခဝဘုရင်သည် မိမိထိန်းချုပ်၍ မရနိုင်သည့်အရာများအဖြစ် ဆိုးဟဲအိ (အန်းရခုကျောင်းတော်ရှိ လက်နက်ကိုင်ဆောင်ထားသည့် ဘုန်းတော်ကြီး)၊ ကြွေအန်ကစားခြင်းနှင့် ခမိုဂဝရှိ မြစ်ရေတို့ကို ဖော်ပြခဲ့သည်။
လက်ရှိကာလတွင် ကွန်ကရစ်များ၏ မြစ်ကမ်းပါးများကို ပြုပြင်ထိန်းသိမ်းထားပြီး ရေစီးဆင်းသည့်စနစ်ကိုလည်း အဆင့်မြှင့်တင်ထားသည်။
ကုန်သည်တစ်ဦးဖြစ်သည့် ဆုမိနိခုရရောအိသည် ခမိုမြစ်နှင့်အပြိုင် တခဆဲမြစ်ကို ၁၇ ရာစုအစောပိုင်းတွင် တူးဖော်ခဲ့သည်။
မြစ်သည် ရေစီးကြောင်း မတည်ငြိမ်သည့်အတွက် တူးမြောင်းတူး၍သာ ပို့ဆောင်ဆက်သွယ်မှုများ လုပ်နိုင်သည့်အတွက် ဖြစ်သည်။
ဂေါ့ဂျောတံတား (လက်ရှိရှိနေသည့် တံတားမဟုတ်၊ မဆုဘရတံတား ဟု ယူဆရန်ရှိ) တွင် မိနမိုတိုနိုယောရှိဆုနဲ နှင် ဘန်းခဲအိတို့ တွေ့ဆုံခဲ့ကြသည့် ထင်ရှားသည့် သမိုင်းကြောင်းဇတ်လမ်းသည်လည်း ဟဲအိအန်ခေတ်ကာလနှောင်းပိုင်းတွင် တည်ရှိခဲ့သည်။
အဲဒိုခေတ်ကာလတွင် ဆန်းဂျောတံတားကို တိုးခိုင်ဒိုးဒေသ၏ အနောက်ဘက်အဆုံးနေရာအဖြစ် သတ်မှတ်ခဲ့သည်။
ယခင်က ဤမြစ်သည် ကျိတိုမြို့တွင် နေထိုင်သူများအတွက် အရေးပါသည့် သောက်သုံးရေရင်းမြစ် ဖြစ်ခဲ့သည်။
ဤမြစ်သည် ကျိုတို-ယုဇန်းဆေးဆိုးပန်းရိုက်လုပ်ငန်း၏ အဓိကကျသည့် အခန်းတွင်လည်း ပါဝင်ခဲ့သည်။
ဂျပန်ရိုးရာ "ရခု" အိုးလုပ်ငန်းတွင် အသုံးပြုသည့် စဉ့်များကို ဤမြစ်မှ ကျောက်တုံးများမှ တဆင့်ရရှိသည်။
ခမိုမြစ်သည် ဂျပန်ရိုးရာပြဇာတ်ဖြစ်သည့် "ခဘုခိ" မွေးဖွားရာအရပ်လည်း ဖြစ်သည်။
၁၆၀၃ ခုနှစ်တွင် အိဇုမိုနိုအိုခုနိသည် မြစ်ကြမ်းပြင်၏ ခြောက်သွေ့သည့်နေရာများတွင် အမျိုးသမီးပြဇာတ်အဖွဲ့ကို ဖွဲ့စည်းပြီး ကပြတင်ဆက်ခဲ့ကြသည်။
600px|center|賀茂川（左）と高野川（右）の合流点。奥に見えるのが糺の森。 center|四条大橋付近。京阪・祇園四条駅側から望む。 ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ မြစ်များ ကဏ္ဍ:ဂျပန်နိုင်ငံရှိ လည်ပတ်စရာနေရာများ။
ပြောင်းလဲကိန်း တန်ဖိုးအလိုက် မှီခိုရလဒ် (ဤပုံတွင် အမြင့်-အနိမ့် ပမာဏတန်ဖိုး) ထွက်ပေါ်နည်း ၂မျိုးကို ဥပမာပြုလျက် အနီမျဉ်းနှင့် အဝါမျဉ်းတို့ ဂရပ်ဖှ်ချ ဆွဲကြည့်သော်... ပုံစံဝင်ပါက ဤသို့ မျဉ်းဖြောင့်များ ထွက်ပေါ်၏။
သင်္ချာရှိ မျဉ်းဖြောင့်ညီမျှခြင်း (အင်္ဂလိပ်: linear equation) ဆိုသည်မှာ - တို့က ပြောင်းလဲကိန်းများ (variables)၊ တို့က (များသောအားဖြင့် ကိန်းစစ်) မြှောက်ဖော်ကိန်း၊ ပေါင်းဖော်ကိန်းများ ဖြစ်သည်တွင်... ဟူသော ပုံစံမျိုးနှင့် ဖော်ပြကိုက်ညီနေမည့် ညီမျှခြင်းများကို ခေါ်ခြင်း ဖြစ်သည်။
ဟု ရေးသည်မှာ ယေဘုယျကျသော သင်္ချာပုံစံဖြစ်သည်။
သာဓကအားဖြင့် ပြောင်းလဲကိန်း ၂ခုပါသော် ပိုမိုလူသိများသော ရေးနည်းအားဖြင့် အဖြစ်၊ အဖြစ် ဖြစ်ပေမည်။
ထိုသို့ နှင့် အဖြစ် ၂မျိုး ကွဲခြင်းကိုပင် အချို့သင်္ချာများ၌ ထိုသို့ 1, 2, စသည်ဖြင့် ညွှန်းလုံး (index) လေးများ ညာဘက်အောက်နားတပ်ကာ ဖော်ပြတတ်သည်။
သို့ဖြင့် ပုံစံရင်းမှသည် ဤသာဓကအဖို့ အဖြစ် ထင်ရှားထွက်ပေါ်ပေမည်။
မြှောက်ဖော်ကိန်း၊ ပေါင်းဖော်ကိန်းများကိုပါ သာဓကထည့်ကြည့်လျှင် ဟူသည်မျိုး ဖြစ်မည်၊ ဖြစ်ထားလျက်။
ပြောင်းလဲကိန်း ၁ခုတည်းနှင့် ပြောင်းလဲကိန်း တစ်မျိုးတည်း၊ တစ်လုံးတည်းသာ ပါဝင်နေလျှင် ဟူသော မျဉ်းဖြောင့်ညီမျှခြင်း ပုံစံက ဟု တိုတုတ်သော ညီမျှခြင်းအဖြစ် ထွက်ပေါ်တော့မည်၊ ဟုမူ ဖြစ်နေလျက်။
ထိုအခါမျိုးတွင် ပါဝင်ကိန်း သုံးလုံးတို့က တစ်ခုနှင့်တစ်ခု တိုက်ရိုက်အချိုးကျနေသဖြင့် မျဉ်းဖြောင့်ညီမျှခြင်းများကို တည့်တိုး(ဆက်သွယ်သော) ညီမျှခြင်းများ ဟုလည်း ရူပဗေဒ၌ ခေါ်ဆိုတန်နိုင်သည်။
အဆိုပါ တန်ဖိုးကို တွက်ထုတ်ရန် အသင့်ဖြစ်နေစိမ့်သောငှာ ညီမျှခြင်းကို ဤသို့ ... ... ပြင်ရေးကြည့်နိုင်သေးသည်။
တန့်ဆည်တိုက်ပွဲ သည် နိုင်ငံတော်စီမံအုပ်ချုပ်ရေးကောင်စီနှင့် စစ်ကိုင်းတိုင်းဒေသကြီး တန့်ဆည်မြို့နယ်ရှိ စစ်ကောင်စီဆန့်ကျင်သော တော်လှန်ရေးအဖွဲ့များ၏ ဖြစ်ပွားလျက်ရှိသော တိုက်ပွဲ ဖြစ်သည်။
Infamous column of Myanmar junta troops killed 11 in weeklong rampage. Radio Free Asia. March 4, 2024. ကိုးကား ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ တိုက်ပွဲများ။